Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 46/13/8806	Košice, 9.10.2014
EEČ : 2-65-243-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 1.3.2013, spisová značka 2 Pv 46/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Kechneci, okres Košice – okolie d¨ľa 02.01.2013 v čase okolo 21.00 hod. po vzájomnej dohode spoločnosti XXXXX Slovakia s.r.o. tým spôsobom, že obvinený XXXXX ako pracovník spoločnosti vyniesol z dielne vak s momentovým pochromovaným kovovým kľúčom s čiernou rukoväťou s prepínateľnou rač¨ľou zn. Hazet s príslušenstvom, vŕtačku zn. Bosch modrosivej farby v kombinácii s čiernou farbou typu GS R 18 VE-2-Li profesionál, nabíjačku zn. Bosch AL 1860CV profesionál a 2 ks náhradných batérii, ktoré prehodil cez oplotenie spoločnosti, kde na neho čakal obvinený XXXXX, ktorý takto odcudzené veci odviezol do miesta bydliska, kde prostredníctvom internetovej stránky www.bazos.sk ponúkol ich predaj, čím svojím konaním pre spoločnosť Getrag Ford Transmisions Slovakia s.r.o. Perínska cesta č.282 XXXXX spôsobili odcudzením vecí škodu vo výške 1.407,72.- € a na zariadení nespôsobili žiadnu škodu.   
Uznesením prokurátora Okresnej prokuratúry Košice-okolie zo dňa 1.3.2013, spisová značka 2 Pv 46/13/8806, bola určená všetkým obvineným skúšobná doba v trvaní 18 mesiacov.
Odôvodnenie:
Uznesením okresného prokurátora pre Košice – okolie sp. zn. 2 Pv 46/13 zo d¨ľa 15. 02. 2013 bolo podmienečne zastavené trestné stíhanie obv. XXXXX a XXXXX   pre prečin krádeže podľa § 212 ods. 1 Trestného zákona spáchaný vo forme spolupáchateľstva podľa § 20 Tr. zákona, pričom im bola určená skúšobná doba v trvaní 18 mesiacov, ktorá uplynula 05. 09. 2014.

	Preskúmaním príslušného spisového materiálu a zo zadovážených dokladov, najmä z odpisu z registra trestov obvinených, charakteristík obvinených z miesta bydliska, správy z OR PZ OKP Košice – okolie ako aj správy Okresného úradu Košice - okolie, odbor všeobecnej vnútornej správy Košice som zistil, že obvinení v priebehu skúšobnej doby viedli riadny život a nedopustili sa žiadneho protispoločenského konania.

Z uvedených dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Aurel Rečičár
prokurátor